b"\n_START_ARTICLE_\nEspesya\n_START_PARAGRAPH_\nAng espesya (Ingles: spice) ay tuyong buto, bunga, ugat, banakal o kahit na anumang gawa sa gulay ginagamit nang may nalaang dami bilang panagdag para pampalasa, kulay, o isang pampatagal ng pagkain na pumapatay ng mga bakterya o tumutulong sa pagpigil sa pagtubo nito._NEWLINE_Ginagamit ang mga rekado  sa panggagamot, mga ritwal panrelihiyon, pampaganda, pabango o bilang pagkain bilang gulay. Halimbawa, ginagamit ang turmeriko para pamapatagal ng pagkain; ang anis bilang pang-medisina; ang bawang bilang gulay. Sa ibang pagkakataon,  may iba't-ibang silang pangalan._NEWLINE_Sa ating mga kusina,  may ibang ibig-sabihin sa mga damong-gamot o yerba ang mga rekado, na madahon, kulay luntian na halaman na ginagamit bilang panlasa. Maaaring gamitin ng hilaw ang mga yerbang tulad ng alabhaka (basil) o oregano, at madalas na kinukutsilyo sa mas maliliit na piraso.  Sa kabilang banda, pinapatuyo ang mga rekado at madalas na ginagawang pulbura.  Maaaring gamiting bilang buo o bilang pulbura ang mga malilit na buto, tulad ng penelo at buto ng mustasa."